Document ID: /roh_data/filtered/fineweb-2-filterrobots_roh.jsonl.gz/25044

Attrair turists cun art en il liber. Quai vuless Viamala Turissem questa stad cun l’exposiziun Spleia al mar. Il project vegn realisà da la scola da maturitad da Turitg, sa regurdond dals plans da l’inschegner Pietro Caminada.
Avant 100 onns ha Pietro Caminada gì l’idea d’ina via per bartgas tras las muntognas grischunas. Dapli che skizzas n’hai dentant betg dà. Ils plans dal talian cun ragischs sursilvanas èn per motiv da l’emprima guerra mundiala betg vegnids realisads.